Mossos del destacament de Castellterçol (1913)
L'any 1719 es van fundar les primeres Esquadres de Paisans Armats a Catalunya i des d'aleshores l'existència dels Mossos d'Esquadra ha estat lligada de forma indissoluble a la història de Catalunya.
El cos de Mossos d'Esquadra va ser la institució que, per primer cop a Europa, es va erigir com a cos civil, lluny de les funcions militars d'un exèrcit, i aviat es va constituir com a un cos de seguretat jerarquitzat, format per la mateixa ciutadania a la qual servia i protegia.
Al llarg de tres segles ha experimentat transformacions en tots els àmbits, tal i com ho han fet les estructures social i política catalanes.
Context històric: Guerra de la Quàdruple Aliança (1718-1720)
Per una Reial Ordre, de 21 d'abril de 1719, es creen les Esquadres de Paisans Armats de Catalunya, per una iniciativa del capità general de Catalunya, marquès de Castel-Rodrigo.
Es dota a les Esquadres del seu primer reglament (8 de juny), on s'especifica la seva naturalesa i competències: institut armat de naturalesa civil amb una doble dependència civil i militar, amb funcions de policia judicial.
Finalitzada la Guerra de la Quàdruple Aliança, una part de les Esquadres de Paisans Armats es dissolen; una dotzena es mantenen operatives.
Es creen noves Esquadres per combatre el bandolerisme
Acta notarial, facilitada per l'Arxiu Històric de Girona, dels primers 30 mossos del 1719 a Sant Feliu de Guíxols,
Primer comandament del conjunt de les Esquadres de Paisans Armats del Principat de Catalunya: Pere Anton Veciana.
La família Veciana exercirà el comandament de les Esquadres entre els anys 1729 i 1835.
A partir d'aquest moment la comandància de les Esquadres s'ubica a Valls; per aquest motiu se les coneixerà com a Esquadres del Batlle de Valls.
Segon Reglament de les Esquadres del Batlle de Valls, impulsat pel capità general Francisco Javier Castaños.
Reial Ordre, de 23 d'octubre, per la qual les Esquadres del Batlle de Valls passen a figurar a l'Estat Militar d'Espanya.
Nova denominació oficial Esquadres de Catalunya.
Context històric: Revolució setembre La Gloriosa.
Per ordre del general Prim, les Esquadres de Catalunya són substituïdes per la Guàrdia Civil.
Context històric: I República Espanyola
Restabliment de les Esquadres a la província de Barcelona, per part del president de la República Espanyola, a petició del capità general de Catalunya
Context històric: Restauració borbònica
Desplegament de les Esquadres de Barcelona, només a la província de Barcelona amb dependència de la Diputació de Barcelona i competències de vigilància en àrees rurals i dependències de la Diputació provincial de Barcelona.
La Diputació de Barcelona, presidida pel Sr.
Melcior Ferrer i Bruguera, va assumir el manteniment dels Mossos d'Esquadra.
Context històric: II República (1931 - 1939)
El M.H. President Francesc Macià i Llussà ordena el canvi de nom pel d' Esquadres de Catalunya, amb competències com a força d'ordre públic catalana i amb dependència de la Generalitat de Catalunya.
Creació del Servei Forestal de les Esquadres de Catalunya, amb la missió de protecció del medi ambient.
Els Mossos d'Esquadra defensen la legalitat republicana sota la dependència de la Generalitat de Catalunya.
Es crea l'Escorta Presidencial, sota les ordres del major Frederic Escofet, per ordre del M.H. President Lluís Companys i Jover.
Context històric: fi de la Guerra Civil (1939) i dictadura franquista (1939-1975)
Supressió del cos de Mossos d'Esquadra, per part del general Franco.
Els efectius de les Esquadres de Catalunya són encarcerats i pateixen represàlies.
Petició de restauració del cos de Mossos d'Esquadra per part del president de la Diputació de Barcelona, Marquès de Castell-Florite.
Reinstauració del cos amb el nom de Secció de Mossos d'Esquadra.
La Diputació reorganitza els Mossos d'Esquadra, que queden subjectes als ministeris d'Interior i de Defensa, amb dependència de la Diputació de Barcelona i competències com a força especial d'ordre públic, vigilància i custòdia de la Diputació.
Arran de les inundacions del Vallès el Cos de Mossos d'Esquadra rep la Creu de Sant Jordi per la seva acció meritòria en ajuda de les víctimes.
Transferència a la Generalitat de Catalunya de les competències de la Secció de Mossos d'Esquadra amb funcions de vigilància de les autoritats i dels edificis de la Generalitat de Catalunya.
Es crea la Promoció "0" amb 75 membres.
Competències: vigilància de les autoritats i dels edificis de la Generalitat de Catalunya restaurada.
Llei 19/1983, de 14 de juliol, del Parlament de Catalunya, per la qual es crea la Policia Autonòmica de la Generalitat de Catalunya, d'acord amb l'article 13 de l'Estatut d'Autonomia de Catalunya, amb competències en la protecció de les persones i els béns, manteniment de l'ordre públic, vigilància i protecció dels edificis i instal·lacions de la Generalitat.
El cos de Mossos d'Esquadra de la Generalitat és el nucli inicial de la Policia Autonòmica.
És a dir, absorció de l'històric cos de Mossos d'Esquadra i adopció del seu nom.
S'inicia així la construcció d'un model propi de seguretat basat en el servei a les persones.
Primera promoció del cos de Mossos d'Esquadra.
2a promoció del cos de Mossos d'Esquadra en la qual per primera vegada accedeixen les dones.
Es crea l'Escola de Policia de Catalunya.
Els Mossos d'Esquadra assumeixen la vigilància del sistema penitenciari.
Llei 10/1994, d'11 de juliol, de la Policia de la Generalitat - Mossos d'Esquadra que defineix els mossos com un cos de naturalesa civil i organització jerarquitzada,
Inici del desplegament del cos de Mossos d'Esquadra com a policia ordinària i integral.
El desplegament comença a la comarca d'Osona.
La Junta de Seguretat de Catalunya formalitza el model de substitució de les Forces i Cossos de Seguretat de l'Estat a Catalunya.
La denominació del cos és Policia de la Generalitat - Mossos d'Esquadra.
El cos de Mossos d'Esquadra assumeix les competències de trànsit.
El Govern de l'Estat fa el traspàs de competències a la Generalitat de Catalunya.
Reorientació territorial del desplegament de seguretat ciutadana cap a les comarques de la Regió Policial Central i la Regió Metropolitana Nord.
Desplegament del cos de Mossos d'Esquadra a la ciutat de Barcelona.
Fi del desplegament dels Mossos d'Esquadra amb les regions policials Camp de Tarragona i Terres de l'Ebre.
El Govern de la Generalitat crea la bandera de la Policia de la Generalitat-Mossos d'Esquadra.
La Policia de la Generalitat - Mossos d'Esquadra és actualment la policia integral de referència a tota Catalunya, amb competències en seguretat ciutadana, ordre públic, trànsit, policia judicial, crim organitzat i terrorisme en els termes que estableix la legislació vigent.